A partir de quina edat puc demanar el complement per a pensionistes de la modalitat no contributiva (CPNC)?
Cal ser beneficiari d'una pensió no contributiva (PNC) per poder percebre el CPNC?
Si treballo, puc sol·licitar el complement?
Les persones que realitzen qualsevol activitat laboral no tenen dret al CPNC.
Si estic ingressat en un centre residencial finançat amb fons públics, puc demanar el complement?
Les persones ingressades amb caràcter permanent en un centre residencial, sanitari o de naturalesa anàloga finançat amb fons públics no tenen dret al CPNC.
Si estic ingressat en un centre penitenciari en règim ordinari o tancat puc demanar el complement?
Les persones ingressades en un centre penitenciari en règim ordinari o tancat no tenen dret al CPNC.
Quin és el límit d'ingressos per tenir-hi dret?
Per determinar si disposes d'ingressos suficients per accedir a la CPNC, has d'acreditar unes rendes no superiors a 1.938,44 euros per a l'any 2020.
Es tenen en compte els recursos econòmics dels convivents en cas que no visqui sol?
Per a la CPNC es tenen en compte únicament els ingressos de la persona sol·licitant.
Com es comptabilitzen els ingressos econòmics?
Se'n compta la quantitat bruta, incloses les retencions d'IRPF i les aportacions a la Seguretat Social.
Residir legalment a Catalunya és un requisit per poder cobrar la prestació.
Les pensions compensatòries que s'adjudiquen en cas de separació o divorci afecten el còmput dels ingressos econòmics?
Sí, perquè tenen consideració d'ingrés.
No cal domiciliar-lo, ja que es té en compte la mateixa oficina bancària que consta a la pensió no contributiva.
Si cobro el CPNC, he de fer cap tràmit a partir de l'entrada en vigor de la Renda garantida de ciutadania (RGC)?
L'import de la teva prestació s'actualitzarà automàticament.
Rebràs una resolució que te n'informarà.
A la nòmina del setembre no he cobrat el mateix de sempre del CPNC?
A la nòmina del setembre rebràs dos pagaments.
Si no estic cobrant el CPNC, com puc demanar-lo?
Pots anar a una Oficina d'Atenció Ciutadana o a qualsevol de les Oficines d'Afers Socials i Famílies per presentar-ne la sol·licitud.
Quina és la quantitat mensual de la CPNC?
La quantitat és variable i depèn dels ingressos personals del beneficiari.
Per al 2020, la quantitat màxima és de 131,54 euros mensuals en 12 mensualitats a l'any.
Quin és el termini per resoldre la sol·licitud i el significat del silenci administratiu?
El temps per rebre resposta de la sol·licitud és de tres mesos.
Si no hi ha resposta, s'entén que s'ha denegat.
Quins són els efectes econòmics del reconeixement del CNPC?
Si es resol dins del termini de tres mesos: el reconeixement té efectes des del mes següent a la resolució.
Si es resol fora del termini de tres mesos: el reconeixement té efectes des del mes següent a la fi del termini màxim.
Rebràs una resolució al teu domicili amb acusament de recepció.
Si no estic d'acord amb la resolució, puc presentar-hi un recurs?
Si no estàs d'acord amb la resolució, pots presentar-hi recurs d'alçada en el termini d'un mes des de la recepció de la resolució.
Abans de començar a cobrar la prestació rebràs una resolució que t'informarà de la data d'efectes econòmics.
Un cop reconeguda la prestació tinc cap obligació?
Un cop reconegut el dret a qualsevol prestació de la Llei 13/2006 quedes obligat a comunicar per escrit qualsevol canvi que pugui comportar modificació, suspensió o extinció de la prestació durant el mes següent que hagi tingut lloc i adjuntar-hi la documentació acreditativa corresponent.